
”Ainoseni, näin sekavassa ja sodan uhkaamassa maailmassa voit


tutustua minun kanssani ja minun avullani Sinussa itsessäsi piileviin nerokkaisiin luomistöihini.


Sinä olet ihme.”






Omistettu lastenlapsilleni:


Ruutille, Kaislalle,


Isalle,


Joonalle, Hilmalle,


Emmalle ja Minkalle


Kuunnelkaa juurianne,


kaivakaa sieltä vahvuutenne ja


hyödyntäkää heikkoutenne.


Katsokaa eteenpäin,


silmät, aivot ja sydän avoimina,


elämälle ja rakkaudelle.

Katse sekä menneisyyteen että myös valoisaan tulevaisuuteen


Lähdetiedot: Google


Kuvat: Windows Liven valokuvakokoelma, PNG

Leskirouva Aino lähdössä hermostoaan haastattelemaan. Mikki kunnossa?

Hermosto


On iltayö. Ainon hermot eivät tahdo millään rauhoittua. Uni ei tule. Ajatukset risteilevät, jalat ovat levottomat. Sydämen syke tuntuu vasemmassa korvassa tinnituksena. Täytyy käydä jääkaapilla, mutta ei sekään auta. On paras ruveta töihin.


”Minä otan sinusta selvää, kuule hermosto. Otan selvää, mikä sinua oikein vaivaa. Taivaan Herrasta ei ole nyt apua. Hän on matkoilla ulkoavaruudessa. Harmin paikka, mutta täytyy koettaa selvitä yksinään”, tuumii Aino mietteliäänä.

Dendriten=dendriitti=tuojahaarake.


Axon=aksoni=viejähaarake. Nukleus=ydin eli tuma eli tumake


eli keskus eli sydän eli ydinosa.


Rakkaalla lapsella on monta nimeä

Työmaa


Aino havaitsee, että työkenttää näyttää olevan melko paljon. Päästä varpaisiin. Tähän täytyy saada joku tolkku. Jotenkin tätä työmaata täytyy lähteä perkaamaan. ”Ensin tutkimistyötä ja sitten paikan päälle haastattelukierrokselle”, tuumii Aino.

Täysin hepreaa!


Hermosto jaetaan kahteen osaan: keskushermostoon ja ääreishermostoon eli perifeeriseen hermostoon. Keskushermostoon kuuluvat aivot ja selkäydin. Heihin Aino onkin jo tutustunut aivotutkimustensa yhteydessä. On siis keskityttävä ääreishermostoon.

Ääreishermosto


Selkäytimestä haarautuu hermopareja. Nämä suuret hermot taas haarautuvat ympäri kehoa ja muodostavat ääreishermoston.


Ääreishermosto jaetaan somaattiseen eli tahdonalaiseen hermostoon ja autonomiseen eli tahdosta riippumattomaan hermostoon.


Somaattinen hermosto eli tahdonalainen hermosto on ääreishermoston osa, joka koostuu efferenteistä eli liikehermosoluista, jotka hermottavat luurankolihaksia, sekä afferenteista eli aistinhermosoluista.

Piirros selkäytimen poikkileikkauksesta. Vievät hermosyyt eli efferentit merkitty punaisella ja tuovat eli afferentit sinisellä.


White matter lähestyy Ainoa.


”Päivää, leskirouva Aino. On hienoa saada Teidät vierailulle luoksemme. Huomaan, että Teitä askarruttavat kovasti hermosolujen rakenteet; on hermoja, joissa on afferentteja ja efferenttejä ja on hermoja, joissa on dendriittejä ja yksi aksoni. Tätä asiaa ei ole ollenkaan helppo selvittää, ja se on turhaakin, koska emme me itsekään sitä ymmärrä, ettekä Tekään sitä jaksa ymmärtää saatikka muistaa. Selvitän nyt kuitenkin tuon kaavion osaset. Mutta sitä ennen laitamme Teidät makuuasentoon pyörtymistaipumuksenne vuoksi. Heijastamme kuvan ikään kuin taululle. Tehän olette tottuneet opiskeluun ja opettamiseen, mikäli olen oikein ymmärtänyt, eikö vaan?”


”Kyllä, siihen minä olen tottunut,” vastaa Aino Valkoiselle aineelle.


”Ollaan sitten puhelematta turhia, koska puhumisen tuottaminen kuluttaa happea. Oletteko ymmärtäneet?”


Aino nyökkää. Hän ei uskalla enää avata suutaan. Valkoinen aine aloittaa luentonsa.


”Dorsal root on dorsaalinen juuri. Se sisältää selkäjuuren keskiosan ja selkäsarven kerrokset, joissa afferentit kuidut synapsevat aistinvaraisen juuren kanssa polkuja.”


”Synapsoida tarkoittaa varmasti luoda yhteyksiä”, miettii Aino avaamatta suutaan. ”Tietokoneissakin on polkuja. Matkitaan varmaankin hermostorakennetta viestien viejinä”, arvelee Aino edelleenkin avaamatta suutaan.


”Spinal nerve on sekahermo. Se kuljettaa motorisia, sensorisia ja autonomisia signaaleja selkäytimen ja kehon välillä.


Dorsal ramus on selkäydinhermon takajako. Selkärami tarjoaa motorista hermotusta selän syville lihaksille ja aistinvaraista hermotusta pään, niskan ja selän takaosan iholle.


Ventral ramus on vatsanpuoleinen haara, joka muodostaa selkäydinhermon etujaon. Se syöttää vartalon ja raajojen osia.


White ramus on sympaattinen selkäytimestä tuleva ulosvirtaushermokanava. Valkoinen ramus näyttää valkoiselta, koska siinä on enemmän myelinisoituneita kuin myelinisoitumattomia kuituja toisin kuin harmaassa ramissa.


Gray ramus on haara, jonka jokainen selkäydinhermo vastaanottaa. Ne ovat sympaattisen hermoston hermosäikeitä ja koostuvat suurelta osin myelinisoitumattomista hermosoluista.


Ventral root on selkäydinhermon vatsajuuri, efferenttimotorinen juuri.


White matter eli minä kuulun keskushermoston alueisiin, jotka koostuvat pääasiassa myelinoituneista aksoneista. Vaikutan oppimiseen ja aivojen toimintaan.


Grey matter on yhtä kuin aivoaine ja se on aivojen pääkomponentti. Harmaa aine eroaa minusta eli valkoisesta aineesta siten, että se sisältää lukuisia solukappaleita ja suhteellisen vähän myelinoituneita aksoneja, kun taas minä sisällän suhteellisen vähän solukappaleita ja koostun pääasiassa pitkän kantaman myelinisoituneista aksoneista. Myeliini on väriltään valkoista.”


White matter lopettaa luentonsa, ja Aino on nukahtanut. Kova kuorsaus kuuluu White matterin korviin.

